Georg Bondø

Georg Konrad Bondø (1927–2020) var en norsk avisredaktør og politiker (V).

Bondø vokste opp på Mellom-Vikna som sønn av fiskekjøper, landhandler og skipper Hartvig Bondø og hustru Grete Mork. Han gikk befalsskolen for infanteriet og tok artium ved engelsklinjen ved Namdal gymnas i 1952.

Han giftet seg i 1953 med fysioterapeut Ingrid Halvorsrud og bosatte seg i Namsos, hvor han samme år ble ansatt som journalist i Nordtrønderen og Namdalen (fra 1964 til 1978 kalt Fellesavisa). Bondø var konstituert redaktør 1955–1956, redaksjonssekretær 1956–1972, sjefredaktør 1971–1978 og redaktør for Venstre 1978–1993. I 1994 gikk avisen inn. Bondø var med på flyulykken på Berg i Overhalla høsten 1993, da et Widerøe-fly styrtet under innflyvningen til Namsos.

Bondø ledet Norges Venstrepresselag fra 1982 og satt i Namsos kommunestyre for Venstre 1995–2003. Han engasjerte seg blant annet sterkt for utbyggingen av Namdalsprosjektet, og fikk senere æren av å klippe snoren da den nye Namsosbroen åpnet.

Bondø ble i 1994 tildelt Kongens fortjenstmedalje i sølv.

 Referanser 

Kategori:Norske redaktører
Kategori:Journalister i norske lokalaviser
Kategori:Lokalpolitikere i Namsos
Kategori:Venstre-politikere i Nord-Trøndelag
Kategori:Kongens fortjenstmedalje i sølv
Kategori:Personer fra Vikna kommune